- प्रमोद हत्याकांड में दो और बदमाश हत्थे चढ़े - Amar Ujala Hindi News Live
{"_id":"61-104689","slug":"Mau-104689-61","type":"story","status":"publish","title_hn":"\u092a\u094d\u0930\u092e\u094b\u0926 \u0939\u0924\u094d\u092f\u093e\u0915\u093e\u0902\u0921 \u092e\u0947\u0902 \u0926\u094b \u0914\u0930 \u092c\u0926\u092e\u093e\u0936 \u0939\u0924\u094d\u0925\u0947 \u091a\u0922\u093c\u0947","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
प्रमोद हत्याकांड में दो और बदमाश हत्थे चढ़े
मऊ। प्रमोद सिंह हत्याकांड में पुलिस ने मंगलवार देर रात नामजद दो और बदमाशों को गिरफ्तार किया है। गाजीपुर से दबोचे गए दोनों कहीं बाहर भागने की फिराक में थे। दोनों को किसी गुप्त स्थान पर ले जाकर हत्या के मास्टर माइंड रमेश सिंह काका, अरविंद सिंह समेत अन्य आरोपियों के बारे में पूछताछ की जा रही है। पूछताछ में पुलिस को कुछ अहम सुराग भी हाथ लगे हैं।
29 जुलाई को पखईपुर में प्रमोद सिंह की बदमाशों ने दिनदहाड़े गोली मारकर हत्या कर दी थी। मामले में ईनामी रमेश सिंह काका, सुधीर सिंह, अरविंद सिंह, अनिल सिंह, शिवजी सिंह, जयशंकर सिंह समेत सात को नामजद और एक अज्ञात के खिलाफ मुकदमा दर्ज किया गया था। घटना के दो दिन बाद ही पुलिस ने सुधीर सिंह और दरोगा सिंह को गिरफ्तार कर लिया। सूत्रों के मुताबिक मंगलवार की देर रात क्राइम ब्रांच प्रभारी सीओ सिटी अनिल कुमार के नेतृत्व में गाजीपुर में छापेमारी की गई। इस दौरान हत्याकांड में नामजद दो और बदमाश हत्थे चढ़ गए। हालांकि यह भी मानना है कि दोनों की गिरफ्तारी सटीक मुखबिरी के चलते हुई है। इस बाबत पूछने पर सीओ सिटी अनिल कुमार कुछ भी बताने में कतरा रहे थे। कहा कि सभी नामजद आरोपियों के लिए पुलिस टीम दिन-रात प्रयास कर रही है।
काका पर बढ़ा दबाव
फरार बदमाश रमेश सिंह काका के बेटे और तीन गुर्गों के पकड़े जाने पर उस पर दबाव बढ़ गया है। सूत्रों की मानें तो फिलहाल पुलिस काका से जुड़ी हर एक चीज पर बारीकी से नजर रख रही है। संभावना जताई जा रही है कि जल्द ही काका पुलिस के चंगुल में आ सकता है।
pramod massacre
गोदामों में डीएपी है और न ही यूरिया